CELEX: 31981R2132
Language: el
Date: 1981-07-28 00:00:00
Title: Κανονισμός (ΕΟΚ) αριθ. 2132/81 τής Επιτροπής τής 28ης Ιουλίου 1981 περί καθιερώσεως ειδικού μεταβατικού μέτρου γιά ορισμένα προϊόντα τού τομέα τού βοείου κρέατος λόγω τής προσχωρήσεως τής Ελλάδος

Avis juridique important

|

31981R2132

Κανονισμός (ΕΟΚ) αριθ. 2132/81 τής Επιτροπής τής 28ης Ιουλίου 1981 περί καθιερώσεως ειδικού μεταβατικού μέτρου γιά ορισμένα προϊόντα τού τομέα τού βοείου κρέατος λόγω τής προσχωρήσεως τής Ελλάδος  

Επίσημη Εφημερίδα αριθ. L 209 της 29/07/1981 σ. 0009

***** ΚΑΝΟΝΙΣΜΟΣ (ΕΟΚ) αριθ. 2132/81 ΤΗΣ ΕΠΙΤΡΟΠΗΣ  της 28ης Ιουλίου 1981  περί καθιερώσεως ειδικού μεταβατικού μέτρου για ορισμένα προϊόντα του τομέα του βοείου κρέατος λόγω της προσχωρήσεως της Ελλάδος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73 παράγραφος 1,  Εκτιμώντας:  ότι ορισμένα προϊόντα του τομέα του βοείου κρέατος έφθασαν στην Ελλάδα πριν από την ημερομηνία προσχωρήσεως· ότι, συνεπεία δυσχερειών στους υγειονομικούς ελέγχους, τα προϊόντα αυτά δεν μπόρεσαν να τεθούν σε ελεύθερη κυκλοφορία στην Ελλάδα πριν από την προσχώρηση·  ότι η επιβάρυνση κατά την εισαγωγή που εφαρμόζεται στα προϊόντα αυτά είναι επί του παρόντος ανωτέρα από αυτή που υφίσταντο στην Ελλάδα πριν από την προσχώρηση· ότι θα πρέπει λοιπόν να εφαρμοσθεί στα προϊόντα αυτά η επιβάρυνση, κατά την εισαγωγή, η οποία θα εφαρμοζόταν εάν τα προϊόντα αυτά ευρίσκοντο σε ελεύθερη κυκλοφορία στην Ελλάδα πριν από την προσχώρηση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Επιτρέπεται στην Ελλάδα να θέσει σε ελεύθερη κυκλοφορία:  - 30 τόνους προϊόντων που υπάγονται στη διάκριση 02.01 Α ΙΙ β) του Κοινού Δασμολογίου καταγωγής και προελεύσεως χωρών που δεν ανήκουν στην Κοινότητα των Εννέα,  - 178 τόνους προϊόντων που υπάγονται στη διάκριση 02.01 Α ΙΙ β) του Κοινού Δασμολογίου καταγωγής και προελεύσεως της Κοινότητος των Εννέα, εκ των οποίων:  65 τόνοι προελεύσεως Δανίας,  20 τόνοι προελεύσεως Ομοσπονδιακής Δημοκρατίας της Γερμανίας,  23 τόνοι προελεύσεως Γαλλίας,  20 τόνοι προελεύσεως Ιταλίας,  20 τόνοι προελεύσεως Ολλανδίας,  30 τόνοι προελεύσεως Ηνωμένου Βασιλείου,  σύμφωνα με το καθεστώς που εφηρμόσθη την 31η Δεκεμβρίου 1980 μεταξύ της Ελλάδος και των σχετικών χωρών.  Όσον αφορά τα προϊόντα που εξάγονται από την Κοινότητα των Εννέα, οι διατάξεις του παρόντος κανονισμού εφαρμόζονται κατά παρέκκλιση από τις διατάξεις των κανονισμών (ΕΟΚ) αριθ. 49/81 και (ΕΟΚ) αριθ. 57/81.  2. Οι διατάξεις της παραγράφου 1 εφαρμόζονται μόνο στα προϊόντα:  - που έφθασαν στην Ελλάδα προ της 1ης Ιανουαρίου 1981, και  - για τα οποία οι τελωνειακές διατυπώσεις της θέσεως σε ελεύθερη κυκλοφορία δεν μπόρεσαν να τηρηθούν στην Ελλάδα προ της ημερομηνίας αυτής λόγω δυσχερειών στους υγειονομικούς ελέγχους.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1981.  Για την Επιτροπή  Ο Πρόεδρος  Gaston THORN